Smilkalinė bosvelija
Smilkalinė bosvelija (Boswellia sacra) – burserinių (Burseraceae) šeimos medžių rūšis. Natūraliai auga Omane, Jemene, Somalyje, veisiama šiaurės rytų Afrikos ir Arabijos pusiasalio pietiniuose sausringuose rajonuose – iš jos gaminamas frankensensas. Tai nedidelis, 2–8 m aukščio lapus metantis medis. Brandina 1 cm ilgio vaisių dėžutes. Toleruoja kritines augimo sąlygas sausringuose uolėtuose šlaituose iki 1200 m aukštyje.